pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางแจงการจ่ายเงินเข้าบัตรสวัสดิการแห่งรัฐ พ.ย. – ธ.ค. 64
วันพฤหัสบดีที่ 28 ตุลาคม 2564
กรมบัญชีกลางแจงการจ่ายเงินเข้าบัตรสวัสดิการแห่งรัฐ พ.ย. – ธ.ค. 64
กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐในช่วงเดือนพฤศจิกายน - ธันวาคม 2564 ตามที่คณะรัฐมนตรีมีมติเมื่อวันที่ 19 ตุลาคม 2564 เห็นชอบและอนุมัติการเพิ่มวงเงินสนับสนุนมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเมื่อวันที่ 19 ตุลาคม 2564 เห็นชอบและอนุมัติการเพิ่มวงเงินสนับสนุนมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 โดยโครงการเพิ่มกําลังซื้อให้แก่ผู้ถือบัตรสวัสดิการแห่งรัฐ ระยะที่ 3 ได้เพิ่มวงเงินค่าซื้อสินค้าจากร้านธงฟ้าราคาประหยัดพัฒนาเศรษฐกิจท้องถิ่น และค่าซื้อสินค้าหรือค่าบริการจากร้านค้าหรือผู้ให้บริการที่เข้าร่วมโครงการคนละครึ่ง ระยะที่ 3 เพิ่มเติมอีก จํานวน 300 บาทต่อคนต่อเดือน เป็นระยะเวลา 2 เดือน ตั้งแต่เดือนพฤศจิกายน - ธันวาคม 2564 นั้น กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐในช่วงเดือนพฤศจิกายน - ธันวาคม 2564 ดังนี้
ทุกวันที่ 1 ของเดือน (ไม่สามารถกดเป็นเงินสดได้ และไม่สะสมในเดือนถัดไป)
- วงเงินซื้อสินค้า 700/800 บาทต่อเดือน (เป็นวงเงินเดิม 200/300 บาท และวงเงินจากโครงการเพิ่มกําลังซื้อ 500 บาท)
- ส่วนลดค่าก๊าซหุงต้ม 45 บาทต่อ 3 เดือน
- ค่าใช้จ่ายในการเดินทาง ประกอบด้วย ค่าโดยสารรถ บขส. 500 บาทต่อเดือน / ค่าโดยสารรถไฟ 500 บาทต่อเดือน / ค่าโดยสารรถไฟฟ้า ขสมก./ MRT/ BTS และ ARL 500 บาทต่อเดือน (สําหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 18 ของเดือน (สามารถกดเป็นเงินสดได้ และสะสมในเดือนถัดไปได้)
- เงินคืนค่าไฟฟ้าไม่เกิน 315 บาทต่อครัวเรือนต่อเดือน (สําหรับผู้ถือบัตรฯ ที่ใช้ไฟฟ้าไม่เกิน 315 บาทต่อเดือน)
- เงินคืนค่าน้ําประปา 100 บาทต่อครัวเรือนต่อเดือน (สําหรับผู้ถือบัตรฯ ที่ใช้น้ําประปาไม่เกิน 315 บาทต่อเดือน จะได้รับเงินคืนค่าน้ําประปาไม่เกิน 100 บาท ส่วนที่เกินจาก 100 บาท ผู้ถือบัตรฯ เป็นผู้ชําระเอง)
ทุกวันที่ 22 ของเดือน (สามารถกดเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน
“สําหรับโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3 มีวัตถุประสงค์เพื่อช่วยเหลือและบรรเทาผลกระทบจากการแพร่ระบาดของ COVID-19 ให้แก่กลุ่มที่มีรายได้น้อย นอกจากนี้ยังเป็นการฟื้นฟูเศรษฐกิจให้เป็นไปอย่างต่อเนื่องในไตรมาสที่ 4 ของปี พ.ศ. 2564 จากการเพิ่มการบริโภคภายในประเทศ ซึ่งจะทําให้ผู้ประกอบการมีรายได้จากการขายสินค้าและบริการมากขึ้น ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-กระทรวงอุตสาหกรรมมอบของขวัญปีใหม่ !!! ดีเดย์ 1 ม.ค. 65 ติด QR-Code หน้าโรงงาน
วันศุกร์ที่ 31 ธันวาคม 2564
กระทรวงอุตสาหกรรมมอบของขวัญปีใหม่ !!! ดีเดย์ 1 ม.ค. 65 ติด QR-Code หน้าโรงงาน
กระทรวงอุตสาหกรรม มอบของขวัญปีใหม่ให้ประชาชน สามารถเข้าถึงข้อมูลการประกอบกิจการโรงงาน และสามารถแจ้งปัญหาที่ส่งผลกระทบต่อชุมชนและสิ่งแวดล้อมได้ง่ายเพียงสแกน QR Code ที่ติดไว้หน้าโรงงาน เริ่มพร้อมกันทั่วประเทศ 1 ม.ค. 65
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงอุตสาหกรรมตั้งใจมอบของขวัญปีใหม่ให้แก่ประชาชน โดยได้ลงนามในประกาศกระทรวงอุตสาหกรรม เรื่อง “ขอความร่วมมือผู้ประกอบกิจการโรงงานแสดงข้อมูลเบื้องต้นโดยการติดตั้ง QR Code ที่หน้าโรงงาน” เมื่อวันที่ 30 พฤศจิกายน 2564 ที่ผ่านมา ซึ่งเป็นมาตรการสร้างเครือข่ายประชาชน โดยขอความร่วมมือผู้ประกอบกิจการโรงงานในการติด QR Code ที่หน้าโรงงาน เพื่อให้ประชาชนรับทราบข้อมูลการประกอบกิจการโรงงาน และเป็นช่องทางที่ช่วยให้ประชาชนสามารถแจ้งปัญหาที่ส่งผลกระทบต่อชุมชนและสิ่งแวดล้อมได้ โดยผู้ประกอบกิจการโรงงานสามารถจัดทํา QR Code ผ่านระบบแอปพลิเคชันของกรมโรงงานอุตสาหกรรมและติดที่หน้าโรงงาน เริ่มพร้อมกันทั่วประเทศ 1 มกราคม 2565 เป็นต้นไป โดยเป็นการบูรณาการการทํางานร่วมกันระหว่างกรมโรงงานอุตสาหกรรมและสํานักงานอุตสาหกรรมจังหวัดเพื่อขอความร่วมมือผู้ประกอบกิจการโรงงานเปิดเผยข้อมูลการประกอบกิจการโรงงานซึ่งเป็นข้อมูลสาธารณะให้ประชาชนรับทราบโดยการติด QR Code ที่หน้าโรงงาน เป็นการเพิ่มความโปร่งใสในการประกอบกิจการธุรกิจอุตสาหกรรม เพิ่มช่องทางการให้ข้อมูลของโรงงาน ข่าวสารต่าง ๆ และสามารถรับทราบข้อมูลจากภาคประชาชน ทําให้ประชาชนเกิดความเชื่อมั่นในภาคอุตสาหกรรม อีกทั้งเพื่อให้ภาคอุตสาหกรรมสามารถอยู่ร่วมกับชุมชนและสังคมได้อย่างยั่งยืน
นายวันชัย พนมชัย อธิบดีกรมโรงงานอุตสาหกรรม กล่าวว่า ผู้ประกอบกิจการโรงงานสามารถดําเนินการจัดพิมพ์ QR Code โรงงานของตนเองผ่านระบบแอปพลิเคชันของกรมโรงงานอุตสาหกรรม ซึ่งมีขั้นตอนการใช้งานที่ง่าย สะดวก และรวดเร็ว เพียงระบุเลขทะเบียนโรงงานก็สามารถพิมพ์ QR Code ของโรงงานโดย QR Code มี 2 ขนาด ได้แก่ ขนาด A4 และ A3 นอกจากนี้ผู้ประกอบกิจการโรงงานสามารถเพิ่มข้อมูลข่าวสาร หรือประกาศนียบัตรและรางวัลต่างๆ ที่ได้รับเพื่อให้ประชาชนรับทราบ ในส่วนของประชาชนเมื่อสแกน QR Code แล้วจะปรากฏข้อมูลเบื้องต้นของโรงงาน ได้แก่ ชื่อโรงงาน ที่ตั้ง เลขทะเบียนโรงงาน 14 หลัก วันที่ได้รับอนุญาต ประเภทการประกอบกิจการ กําลังแรงม้าเครื่องจักร จํานวนคนงาน ชื่อเจ้าของโรงงาน หน่วยงานกํากับดูแล ข้อมูลข่าวสาร หรือประกาศนียบัตรและรางวัลที่ได้รับ โดยเป็นการสื่อสารสองทางคือ ประชาชนรับทราบข้อมูลของโรงงาน และสามารถแจ้งข้อมูลผ่านช่องทาง QR Code ที่ติดอยู่หน้าโรงงานได้ โดยข้อมูลที่ประชาชนแจ้งจะส่งเข้าสู่ระบบของกระทรวงอุตสาหกรรม เพื่อให้เจ้าหน้าที่และโรงงานดําเนินการในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีขอความร่วมมือ ผู้ประกอบการ/ประชาชน “ตั้งการ์ดสูง” เคร่งครัดมาตรการป้องกันโควิด-19 หวังสกัดไม่ให้มีจำนวนผู้ติดเชื้อโควิด-19 หลังเทศกาลสูงเกินไป
วันพฤหัสบดีที่ 14 เมษายน 2565
โฆษกรัฐบาลเผย นายกรัฐมนตรีขอความร่วมมือ ผู้ประกอบการ/ประชาชน “ตั้งการ์ดสูง”  เคร่งครัดมาตรการป้องกันโควิด-19 หวังสกัดไม่ให้มีจํานวนผู้ติดเชื้อโควิด-19 หลังเทศกาลสูงเกินไป
โฆษกรัฐบาลเผย นายกรัฐมนตรีขอความร่วมมือผู้ประกอบการ/ประชาชน “ตั้งการ์ดสูง”  เคร่งครัดมาตรการป้องกันโควิด-19 หวังสกัดไม่ให้มีจํานวนผู้ติดเชื้อโควิด-19 หลังเทศกาลสูงเกินไป สําหรับผู้ติดเชื้อโควิด-19 รายใหม่รวม 24,134 ราย
วันที่ 14 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตือนประชาชนและผู้ประกอบการ “ตั้งการ์ดสูง” ร่วมมือปฏิบัติตามมาตรการป้องกันการแพร่ระบาดโควิด -19 ช่วงเทศกาลสงกรานต์ภายใต้มาตรการ COVID Free Setting ในการรวมตัวทํากิจกรรมอย่างเคร่งครัด โดยพื้นที่จัดงานสงกรานต์ที่มีการควบคุม อนุญาตให้เล่นน้ําและจัดกิจกรรมตามประเพณี เช่น รดน้ําดําหัว สรงน้ําพระ การละเล่น การแสดงทางวัฒนธรรม ประเพณีท้องถิ่น ขบวนแห่ การแสดงดนตรี แต่ห้ามประแป้ง ปาร์ตี้โฟม จําหน่ายและบริโภคแอลกอฮอล์ ส่วนพื้นที่สาธารณะไม่มีการควบคุม เช่น ท้องถนน หรือพื้นที่สาธารณะทั่วไป ยังไม่อนุญาตให้เล่นน้ํา ประแป้ง และปาร์ตี้โฟม ขณะที่ประชาชนทั่วไปต้องยึดหลักมาตรการป้องกันตนเองอย่างสูงสุด Universal Prevention สวมหน้ากาก เว้นระยะห่าง ทั้งนี้ นายกรัฐมนตรียังฝากกําชับเจ้าหน้าที่ท้องถิ่น ช่วยกวดขันดูแลผู้ประกอบการและผู้ขอจัดกิจกรรมให้เป็นตามประกาศและข้อกําหนดของ ศบค. อย่างเคร่งครัด เพื่อร่วมกันสกัดการแพร่ระบาดไวรัสโควิด-19 หลังเทศกาลไม่ให้มีจํานวนผู้ติดเชื้อโควิด-19 สูงเกินไปด้วย
สําหรับผู้ติดเชื้อโควิด-19 รายใหม่วันนี้ (14 เมษายน 2565) รวม 24,134 ราย จําแนกเป็น ผู้ป่วยจากในประเทศ 24,009 ราย ผู้ป่วยมาจากต่างประเทศ 125 ราย ผู้ป่วยสะสม 1,749,568 ราย (ตั้งแต่ 1 มกราคม 2565) หายป่วยกลับบ้าน 26,997 ราย หายป่วยสะสม 1,548,295 ราย (ตั้งแต่ 1 มกราคม 2565) และผู้ป่วยกําลังรักษา 229,704 ราย เสียชีวิต 115 ราย
รัฐบาลไทย-ข่าวทำเนียบรัฐบาล-โฆษกรัฐบาลเผยเจ้าหน้าที่โยธาฯ เข้าสำรวจอาคาร สถานที่ทำเนียบรัฐบาล เพื่อติดตามการบำรุงรักษาตามภารกิจปกติด้านอาคารสถานที่เท่านั้น
วันพฤหัสบดีที่ 13 มกราคม 2565
โฆษกรัฐบาลเผยเจ้าหน้าที่โยธาฯ เข้าสํารวจอาคาร สถานที่ทําเนียบรัฐบาล เพื่อติดตามการบํารุงรักษาตามภารกิจปกติด้านอาคารสถานที่เท่านั้น
โฆษกรัฐบาลเผยเจ้าหน้าที่โยธาฯ เข้าสํารวจอาคาร สถานที่ทําเนียบรัฐบาล เพื่อติดตามการบํารุงรักษาตามภารกิจปกติด้านอาคารสถานที่เท่านั้น
วันที่ 13 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผยข้อเท็จจริง กรณีเจ้าหน้าที่กรมโยธาธิการและผังเมือง เข้าสํารวจอาคาร สถานที่บริเวณทําเนียบรัฐบาล รวมทั้งรั้วโดยรอบทําเนียบรัฐบาลวานนี้ เป็นเพียงขั้นตอนรวบรวมข้อมูล เพื่อเตรียมการปรับปรุง บํารุง รักษาตามภารกิจปกติด้านอาคารสถานที่ เบื้องต้นยังไม่มีการจัดตั้งโครงการปรับปรุงรั้วทําเนียบรัฐบาล ในขณะนี้
นายธนกร ยังกล่าวว่า จากการสอบถามเจ้าหน้าที่เกี่ยวข้องทราบว่า คณะกรรมการที่ปรึกษาปรับปรุงอาคารโบราณสถานและอาคาร สถานที่ ที่อยู่ในความรับผิดชอบของสํานักเลขาธิการนายกรัฐมนตรี ซึ่งประกอบด้วย ผู้ทรงวุฒิจากจุฬาลงกรณ์มหาวิทยาลัย กรมศิลปากร กรมโยธาธิการและผังเมือง ได้จัดส่งเจ้าหน้าที่เข้ามาสํารวจอาคารสถานที่รวมทั้งรั้วโดยรอบทําเนียบฯ เพื่อศึกษาความเป็นไปได้ในการบํารุงรักษาอาคารสถานที่ โดยเสนอความเหมาะสมให้คณะกรรมการฯ พิจารณาก่อน จากนั้นยังต้องนําเสนอให้กรมศิลปากรพิจารณาก่อนจะมีการดําเนินการใด ๆ ซึ่งทําเนียบรัฐบาล จะให้ความสําคัญในการจัดลําดับการใช้งบประมาณ ในเรื่องที่รัฐบาลให้ความจําเป็นเร่งด่วนก่อน ทั้งนี้ การปรับปรุงรั้วโดยรอบทําเนียบรัฐบาลครั้งสุดท้าย เมื่อปี 2546 ในโอกาสที่ประเทศไทยเป็นเจ้าภาพจัดการประชุมเอเปค 2003
นายธนกร ยังเชื่อว่า การนําเสนอปรับปรุงความสูงของรั้วเป็นเพียงข้อเสนอแนะด้านวิศวกรรมสถานที่ ไม่เกี่ยวข้องกับการที่จะรองรับการชุมนุมหน้าทําเนียบรัฐบาล เพราะที่ผ่านมา นายกรัฐมนตรีให้ความใส่ใจ ให้เจ้าหน้าที่ไปอํานวยความสะดวกและดูแลความปลอดภัยพี่น้องประชาชนที่มาชุมนุมหน้าทําเนียบฯ รวมทั้งส่งผู้แทนไปรับเรื่องราวร้องทุกข์มาโดยตลอด จึงไม่อยากให้มีการเชื่อมโยงประเด็นที่ไม่เกี่ยวข้อง
รัฐบาลไทย-ข่าวทำเนียบรัฐบาล-ลูกจ้างบริลเลียนท์ฯ เฮ! ก.แรงงาน เปิดทางปรับเพิ่มอัตราการจ่ายเงินสงเคราะห์สูงขึ้น
วันพฤหัสบดีที่ 28 ตุลาคม 2564
ลูกจ้างบริลเลียนท์ฯ เฮ! ก.แรงงาน เปิดทางปรับเพิ่มอัตราการจ่ายเงินสงเคราะห์สูงขึ้น
ก.แรงงาน ไม่ทอดทิ้งอดีตลูกจ้าง บจก.บริลเลียนท์ เผยมติคณะกรรมการกองทุนสงเคราะห์ลูกจ้าง เห็นชอบในหลักการให้แก้ไขปรับเพิ่มอัตราการจ่ายเงินสงเคราะห์ให้สูงขึ้น เร่งให้เสร็จภายในเดือนพฤศจิกายนนี้ พร้อมเสนอประกาศในราชกิจจานุเบกษามีผลบังคับใช้โดยเร็วที่สุด
นายบุญชอบ สุทธมนัสวงษ์ ปลัดกระทรวงแรงงานเปิดเผยถึง กรณี สหภาพแรงงานไทรอัมพ์อินเตอร์เนชั่นแนล แห่งประเทศไทย ซึ่งเป็นตัวแทนลูกจ้างบริษัท บริลเลียนท์ อัลไลแอนซ์ ไทย โกลบอล จํากัด เดินทางมายังกระทรวงแรงงาน จํานวนประมาณ 50 คน เมื่อวันพฤหัสบดีที่ 28 ตุลาคม พ.ศ. 2564 เวลา 10.00 น.เพื่อติดตามผลการประชุมคณะกรรมการกองทุนสงเคราะห์ลูกจ้างในการช่วยเหลือลูกจ้าง บจก.บริลเลียนท์ฯ กรณีขอให้แก้ไขระเบียบกองทุนสงเคราะห์ลูกจ้าง ให้ขยายอัตราการจ่ายเงินกองทุน โดยในวันนี้นายสุชาติ ชมกลิ่น รัฐมนตรีว่าการกระทรวงแรงงานได้มอบหมายให้ต้อนรับกลุ่มตัวแทนลูกจ้างและชี้แจงทําความเข้าใจผลการพิจารณาให้ความช่วยเหลือ ซึ่งตนในฐานะประธานคณะกรรมการกองทุนสงเคราะห์ลูกจ้างได้จัดประชุมคณะกรรมการฯ ครั้งที่ 14/2564 คณะกรรมการได้พิจารณาถึงหลักการและเหตุผล จึงมีมติเห็นชอบในหลักการให้มีการแก้ไขปรับปรุงระเบียบเพิ่มอัตราการจ่ายเงินสงเคราะห์ให้สูงขึ้นจากเดิม โดยมอบอนุกรรมการฯ จัดประชุมศึกษาแนวทางและอัตราการปรับเพิ่มที่เหมาะสม และวิเคราะห์ข้อมูลที่เกี่ยวข้องให้แล้วเสร็จในช่วงต้นเดือนพฤศจิกายน 2564 พร้อมนําเสนอคณะกรรมการฯ พิจารณาในการประชุม ครั้งที่ 15/2564 ภายในเดือนเดียวกัน ทั้งนี้ ได้มาพบกลุ่มตัวแทนลูกจ้างเพื่อชี้แจงมติคณะกรรมการให้รับทราบโดยจะเร่งดําเนินการแก้ไขระเบียบดังกล่าวและนําเสนอเพื่อประกาศในราชกิจจานุเบกษา ให้มีผลบังคับใช้โดยเร็วที่สุด ซึ่งกลุ่มตัวแทนลูกจ้างมีความพึงพอใจ โดยนางสาวธนพร วิจันทร์ แกนนําคนหนึ่งได้กล่าวขอบคุณรัฐบาล กระทรวงแรงงาน คณะกรรมการกองทุนฯ ซึ่งเป็นผู้แทนจากสภาองค์การนายจ้าง สภาองค์การลูกจ้าง และเจ้าหน้าที่ รวมถึงผู้ที่เกี่ยวข้องที่ได้ทํางานช่วยเหลือลูกจ้าง บจก.บริลเลียนท์ฯ อย่างเต็มที่ และปรบมือขอบคุณและให้กําลังใจการทํางานในครั้งนี้
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กระทรวงแรงงานได้ให้ความช่วยเหลือกรณีลูกจ้างบริษัท บริลเลียนท์ฯ ที่ถูกเลิกจ้างจํานวน 1,388 คน เมื่อวันที่ 11 มีนาคม 2564 เนื่องจากนายจ้างปิดกิจการและไม่ได้รับเงินชดเชย ซึ่งผลการดําเนินการให้ความช่วยเหลือนั้น ได้จ่ายเงินสงเคราะห์จากกองทุนสงเคราะห์ลูกจ้างให้แก่ลูกจ้างที่มีสิทธิได้รับจํานวน 1,231 คน เป็นเงินจํานวน 22,321,856 บาท และจ่ายเงินประกันการว่างงานแก่ลูกจ้าง เป็นเงินจํานวน 65,540,768 บาท หากมีการปรับแก้ระเบียบตามมติคณะกรรมการฯ ในวันนี้ นอกจากจะส่งผลให้ลูกจ้างของบริษัท บริลเลียนท์ฯ ได้รับเงินสงเคราะห์เพิ่มขึ้นจากเดิมแล้ว ลูกจ้างของบริษัทอื่นที่ได้รับความเดือดร้อนจากกรณีนายจ้างไม่จ่ายค่าชดเชยและเงินอื่นตามกฎหมายคุ้มครองแรงงานจะได้รับสิทธิเงินสงเคราะห์เพิ่มขึ้นด้วย ซึ่งกรมสวัสดิการและคุ้มครองแรงงานจะได้เร่งดําเนินการให้เป็นไปตามมติคณะกรรมการฯ และนโยบายของนายสุชาติ ชมกลิ่น รัฐมนตรีว่าการกระทรวงแรงงาน ที่ให้ดูแล ช่วยเหลือลูกจ้างที่ได้รับความเดือดร้อนในทุกกลุ่มอาชีพโดยเร่งด่วนต่อไป
รัฐบาลไทย-ข่าวทำเนียบรัฐบาล-อย. อนุมัติวัคซีนไฟเซอร์ในกลุ่มเด็ก 5 – 11 ปีแล้ว
วันอังคารที่ 21 ธันวาคม 2564
อย. อนุมัติวัคซีนไฟเซอร์ในกลุ่มเด็ก 5 – 11 ปีแล้ว
.....
วันนี้ (20 ธ.ค.) สํานักงานคณะกรรมการอาหารและยา (อย.) ได้อนุมัติการใช้วัคซีนโคเมอร์เนตี (COMIRNATY VACCINE) ของ บ.ไฟเซอร์ จํากัด สําหรับกลุ่มเด็กอายุ 5 - 11 ปี เพื่อป้องกันโรคโควิด-19 แล้ว หลังก่อนหน้านี้อนุญาตให้ใช้วัคซีนสําหรับกระตุ้นภูมิในเด็กที่มีอายุ 12 ปีขึ้นไป
.
การฉีดวัคซีนโควิด-19 ในเด็กอายุ 5 - 11 ปี จะใช้ปริมาณวัคซีน 1 ใน 3 (10 ไมโครกรัม) ของเด็กอายุ 12 ปีขึ้นไป โดยจะฉีดเข้ากล้ามเนื้อจํานวน 2 เข็ม ห่างกัน 21 วัน ซึ่ง “ไฟเซอร์” นับเป็นวัคซีนโควิด-19 ตัวแรกที่ทาง อย. อนุมัติให้ใช้ในกลุ่มเด็กอายุดังกล่าว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า ยกระดับการตรวจหาสิ่งล่วงล้ำลำน้ำผิดกฎหมายใช้เทคโนโลยีภาพถ่ายวิเคราะห์อาคารริมน้ำทั่วประเทศ
วันอังคารที่ 3 พฤษภาคม 2565
กรมเจ้าท่า ยกระดับการตรวจหาสิ่งล่วงล้ําลําน้ําผิดกฎหมายใช้เทคโนโลยีภาพถ่ายวิเคราะห์อาคารริมน้ําทั่วประเทศ
...
กรมเจ้าท่า กระทรวงคมนาคม วางแผนนําเทคโนโลยี ภาพถ่ายทางอากาศ ตรวจสอบสิ่งปลูกสร้างรุกล้ําลําน้ํา สร้างอุปสรรคการเดินเรือ ลดประสิทธิภาพการระบายน้ํา เตรียมลงพื้นที่ตรวจสอบคุมเข้ม นําร่องแม่น้ําเจ้าพระยาตั้งแต่ปากน้ํา - เชียงราก หากพบสิ่งปลูกสร้างมีความผิดตาม พ.ร.บ. การเดินเรือในน่านน้ําไทย สั่งดําเนินคดีรื้อถอน เพื่อความปลอดภัยในระบบการขนส่งและระบายน้ํา พร้อมสร้างสิ่งแวดล้อมที่ดีสองฝั่งแม่น้ํา และชายฝั่งทั่วประเทศ
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า ความคืบหน้าในการดําเนินงานตามแผนยุทธศาสตร์เพื่อสนับสนุนการพัฒนาโครงสร้างพื้นฐานการขนส่งทางน้ําของประเทศ โดยการนําเทคโนโลยีภูมิสารสนเทศและข้อมูลภาพถ่ายทางอากาศเข้ามาเป็นเครื่องมือในการเพิ่มประสิทธิภาพตรวจสอบเส้นทางน้ํา รวมถึงความเปลี่ยนแปลงของการปลูกสร้างอาคารหรือสิ่งอื่นใดล่วงล้ําลําน้ํา ในทุกลําน้ําของประเทศ เพื่อเปรียบเทียบกับภาพถ่ายในอดีต พร้อมดําเนินการเข้าไปตรวจสอบพื้นที่จริงว่ามีการขออนุญาตอย่างถูกต้องหรือไม่ เพื่อป้องกันไม่ให้มีสิ่งปลูกสร้างอาคารที่เป็นลักษณะกีดขวางทางน้ํา เป็นการเพิ่มประสิทธิภาพการบริหารจัดการน้ํา โดยเฉพาะในช่วงฤดูมรสุมของประเทศ
ทั้งนี้ ในอดีตที่ผ่านมา การพัฒนาทางเศรษฐกิจและสังคมได้ก่อให้เกิดการขยายตัวของเมือง โดยเฉพาะตามเส้นทางลําน้ํา และชายทะเล ก่อให้เกิดสิ่งปลูกสร้างอาคารหรือ สิ่งอื่นใดล่วงล้ําลําน้ําที่ใช้ประโยชน์ร่วมกัน ที่ไม่ถูกต้องตามพระราชบัญญัติการเดินเรือในน่านน้ําไทย ซึ่งกรมเจ้าท่า โดยสํานักความปลอดภัยและสิ่งแวดล้อมทางน้ํา(สปว.) มีแผนการดําเนินรื้อถอนสิ่งกีดขวางทางน้ํา โดยใช้อํานาจในการเข้าไปตรวจสอบ เพื่อพิสูจน์ข้อเท็จจริง หากเข้าข่ายกระทําความผิด จะดําเนินคดีและรื้อถอนสําหรับสิ่งปลูกสร้างล่วงล้ําที่ผิดกฎหมาย โดยเฉพาะในแม่น้ําเจ้าพระยา และแม่น้ําสายหลักทั่วประเทศ เพื่อให้เกิดความปลอดภัยในการเดินเรือ และการไหลของกระแสน้ําให้ดียิ่งขึ้น รวมทั้งการจัดระเบียบสองฝั่งแม่น้ํา ให้เกิดทัศนียภาพ และสิ่งแวดล้อมที่ดีต่อริมแม่น้ํา
ในแผนการดําเนินงาน เพื่อป้องกันมิให้มีการปลูกสร้างสิ่งล่วงล้ําเพิ่มเติมในแม่น้ําและชายฝั่ง ดังนั้นข้อมูลที่ได้มา จะทําการวิเคราะห์เพื่อเปรียบเทียบกับฐานข้อมูลที่มีอยู่ ว่ามีการกระทําความผิดเกี่ยวการปลูกสร้างสิ่งล่วงล้ําลําน้ําในพื้นที่ใดบ้าง จะช่วยให้การบริหารงานการป้องกันการทุจริตเกี่ยวกับสิ่งล่วงล้ําลําแม่น้ําเป็นไปอย่างมีประสิทธิภาพ มีความคล่องตัว ถูกต้องและเป็นธรรม ตอบสนองนโยบายของรัฐบาลได้อย่างรวดเร็ว
สําหรับแผนการปฏิบัติการเชิงรุก กรมเจ้าท่าจะเริ่มเข้าไปตรวจสอบสิ่งปลูกสร้างที่เป็นอุปสรรค และกีดขวางทางน้ํา ประเภทซากเสา หรือสิ่งปลูกสร้างที่มีความชํารุดและไม่มีผู้ดูแล ส่งผลต่อการเดินเรือและการระบายน้ําในแม่น้ําเจ้าพระยา ตั้งแต่พื้นที่ปากน้ํา จ.สมุทรปราการ ถึงสะพานเชียงราก ถนนวงแหวนกาญจนาภิเษก จ.ปทุมธานี หากพบว่าพื้นที่ใดเป็นพื้นที่เสี่ยง และมีผลกระทบต่อความปลอดภัยต่อการเดินเรือและการไหลของกระแสน้ํา กรมเจ้าท่าจะเข้าไปทําการตรวจสอบ รื้อถอนและดําเนินคดีกับสิ่งล่วงล้ําที่ผิดกฎหมาย รวมทั้งสร้างความเป็นระเบียบเรียบร้อยให้กับแม่น้ําสายหลักของระบบขนส่ง เพื่อประโยชน์กับประชาชน และเศรษฐกิจของประเทศ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีย้ำการลงตรวจเยี่ยมพื้นที่เพื่อรับฟังความคิดเห็นของประชาชน เป็นหน้าที่ของนายกรัฐมนตรีและรัฐมนตรีทุกกระทรวง กำกับส่วนราชการดูแลในระดับท้องถิ่น
วันอังคารที่ 28 กันยายน 2564
โฆษกรัฐบาลเผย นายกรัฐมนตรีย้ําการลงตรวจเยี่ยมพื้นที่เพื่อรับฟังความคิดเห็นของประชาชน เป็นหน้าที่ของนายกรัฐมนตรีและรัฐมนตรีทุกกระทรวง กํากับส่วนราชการดูแลในระดับท้องถิ่น
โฆษกรัฐบาลเผย นายกรัฐมนตรีย้ําการลงตรวจเยี่ยมพื้นที่เพื่อรับฟังความคิดเห็นของประชาชน เป็นหน้าที่ของนายกรัฐมนตรีและรัฐมนตรีทุกกระทรวง กํากับส่วนราชการดูแลในระดับท้องถิ่น
วันนี้ (28 กันยายน 2564) เวลา 14.30 น. ภายหลังการประชุมคณะรัฐมนตรี นายธนกร วังบุญคงชนะ โฆษกประจําสํานักนายกรัฐมนตรี ได้เปิดเผย คําตอบของพลเอก ประยุทธ์ จันทรโอชา นายกรัฐมนตรีและรัฐมนตรีว่าการกระทรวงกลาโหม ต่อคําถามต่าง ๆ จากสื่อมวลชนที่ถามในประเด็นการลงพื้นที่ตรวจราชการของนายกรัฐมนตรีและ พลเอก ประวิตร วงษ์สุวรรณ รองนายกรัฐมนตรีนั้น นายกรัฐมนตรีชี้แจงว่าเป็นหน้าที่ของนายกรัฐมนตรี ในฐานะผู้บริหารสูงสุดที่จะต้องไปตรวจเยี่ยมเพื่อรับฟังความคิดเห็นของประชาชน และกํากับส่วนราชการให้ดูแลประชาชนอย่างทั่วถึง ซึ่งการลงพื้นที่ของนายกรัฐมนตรีจะเป็นวันเดียวหรือคนละวันกับรองนายกรัฐมนตรีหรือรัฐมนตรีท่านอื่น ๆ ก็เป็นไปตามความสะดวกในเรื่องของเวลาของแต่ละท่าน เนื่องจากเป็นหน้าที่ที่ต้องลงไปตรวจเยี่ยมพื้นที่พบปะกับประชาชน โดยเฉพาะในช่วงสถานการณ์อุทกภัยที่ต้องให้การดูแลประชาชนทุกกลุ่มและเกษตรกร ผ่านผู้ว่าราชการจังหวัด และหน่วยงานในระดับพื้นที่ ซึ่งเว้นว่างในช่วงที่ผ่านมาเนื่องจากสถานการณ์การแพร่ระบาดของโควิด-19 ทั้งนี้ เป็นการรับฟังความต้องการของประชาชนเพื่อนําไปพัฒนาจังหวัด ภาค และท้องถิ่น จึงขอวอนสื่อมวลชน/โซเชียลมีเดียอย่านําการทํางานไปโยงการเมือง
โฆษกประจําสํานักนายกรัฐมนตรี ยังกล่าวว่า นายกรัฐมนตรีตอบคําถามสื่อมวลชนถึงกรณีจัดกิจกรรมมินิคอนเสิร์ต “THAILAND SHA SHA SHA” ขึ้นในพื้นที่ 3 จังหวัด คือ ภูเก็ต พังงา และกระบี่ ระหว่างวันที่ 24 ก.ย. – 3 ต.ค. 64 โดยได้มอบหมายให้กระทรวงการท่องเที่ยวและกีฬาพิจารณาความเหมาะสม ซึ่งในที่ประชุมคณะรัฐมนตรีวันนี้ นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬาได้ชี้แจงยกเลิกกิจกรรมดังกล่าวแล้ว และจะพิจารณาเมื่อสถานการณ์เหมาะสม
“นายกรัฐมนตรียืนยันว่าไม่วิตกกังวลต่อกรณีฝ่ายค้านยกมาตรา 158 วรรคสี่ ว่า นายกรัฐมนตรีจะดํารงตําแหน่งรวมกันแล้วเกิน 8 ปีมิได้ ทั้งนี้ ไม่ว่าจะดํารงตําแหน่งติดต่อกันหรือไม่ เพราะเป็นเรื่องของรัฐธรรมนูญ ซึ่งมีฝ่ายกฎหมายพิจารณาเรื่องนี้อยู่แล้ว” นายธนกรฯ กล่าว
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยืนยันตรวจ ATK พบผลบวกเข้ารับการรักษาตามสิทธิ ส่วน UCEP Plus สำหรับกลุ่ม 608 ให้รับการรักษาตัวในโรงพยาบาล เพื่อลดการสูญเสีย
วันเสาร์ที่ 2 เมษายน 2565
โฆษกรัฐบาลเผย นายกฯ ยืนยันตรวจ ATK พบผลบวกเข้ารับการรักษาตามสิทธิ ส่วน UCEP Plus สําหรับกลุ่ม 608 ให้รับการรักษาตัวในโรงพยาบาล  เพื่อลดการสูญเสีย
โฆษกรัฐบาลเผย นายก ฯ ยืนยันตรวจ ATK พบผลบวก เข้ารับการรักษาตามสิทธิ    ส่วน UCEP  Plus สําหรับกลุ่ม 608 ให้รับการรักษาตัวในโรงพยาบาล  เพื่อลดการสูญเสีย    วันนี้พบผู้ติดเชื้อโควิด-19 รายใหม่ 28,029 ราย
วันที่ 2 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 28,029 ราย จําแนกเป็น ผู้ติดเชื้อในประเทศ 27,993 ราย และผู้ป่วยมาจากต่างประเทศ 36 ราย ผู้เสียชีวิตเพิ่มขึ้น 96 ราย ผู้ที่กําลังรักษาตัว 255,795 ราย และมียอดผู้ที่หายป่วยกลับบ้านแล้ว 23,352 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 1,461,320 ราย จํานวนผู้ที่หายป่วยสะสมจํานวน 1,235,148 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,827 ราย เฉลี่ยจังหวัดละ 24 รายอัตราครองเตียง ร้อยละ 29.9
โฆษกประจําสํานักนายกรัฐมนตรียังกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยการพบผู้ติดเชื้อเป็นจํานวนมากขณะนี้  โดยเฉพาะกลุ่ม 608 ได้แก่ ผู้สูงอายุ ผู้มีโรคประจําตัวเรื้อรัง หญิงตั้งครรภ์ และผู้ที่น้ําหนักมากกว่า 90 กิโลกรัม เป็นกลุ่มที่มีอัตราการเสียชีวิตสูงที่สุด ให้ถือว่าเป็นคนไข้กลุ่มสีเหลือง มีสิทธิ์เข้ารับการรักษาในโรงพยาบาลทุกแห่ง ทั้งรัฐและเอกชน ตามเกณฑ์ UCEP Plus ขอให้หน่วยงานที่เกี่ยวข้องเร่งคัดกรองผู้ป่วยกลุ่มนี้ เข้ารับการรักษาที่สถานพยาบาลให้เร็วที่สุด ไม่ต้องรอรักษาตามอาการ เพื่อลดการสูญเสีย เนื่องจากเป็นกลุ่มที่มีอัตราการเสียชีวิตสูงที่สุด สําหรับผู้ตรวจ ATK แล้ว พบผลตรวจขึ้นสองขีดหรือพบเชื้อ ให้เข้ารับบริการการรักษาตามสิทธิได้ฟรี  ย้ําทุกคน ทุกฝ่าย ต้องปฏิบัติตามมาตรการป้องกัน ตามคําแนะนําของกระทรวงสาธารณสุขอย่างเคร่งครัด เพื่อช่วยกันลดโอกาสติดเชื้อและแพร่กระจายเชื้อสู่ผู้อื่น และการฉีดวัคซีนป้องกันโควิด-19 ตามที่สาธารณสุขกําหนดยังเป็นวิธีป้องกันตนเองที่ได้ผลที่สุด
การฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 31 มี.ค. 65 รวม 129,798,876 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 55,592,156 โดส ผู้ได้รับวัคซีนเข็มที่ 2 สะสม 50,325,524 โดส ผู้ได้รับวัคซีนเข็มที่ 3 สะสม21,701,168 โดส และผู้ได้รับวัคซีนเข็มที่ 4 สะสม 2,180,028 โดส
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ถกคณะทำงานร่างกฎหมายนิรโทษคดีรุกป่า ตั้งคณะกลั่นกรอง กำหนดฐานความผิด-ห้วงเวลา-คำนิยาม ให้ชัดเจน
วันศุกร์ที่ 22 เมษายน 2565
รัฐมนตรีว่าการกระทรวงยุติธรรม ถกคณะทํางานร่างกฎหมายนิรโทษคดีรุกป่า ตั้งคณะกลั่นกรอง กําหนดฐานความผิด-ห้วงเวลา-คํานิยาม ให้ชัดเจน
รัฐมนตรีว่าการกระทรวงยุติธรรม ถกคณะทํางานร่างกฎหมายนิรโทษคดีรุกป่า ตั้งคณะกลั่นกรอง กําหนดฐานความผิด-ห้วงเวลา-คํานิยาม ให้ชัดเจน หวังช่วยชาวบ้านให้มากที่สุด ยันไม่ปกป้องพวกนายทุนตัดไม้ทําลายป่า ชี้ไม่ใช่เรื่องง่ายแต่ขอให้ทุกคนช่วยกัน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้เป็นประธานการประชุมคณะทํางานศึกษาร่างกฎหมายว่าด้วยการนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดําเนินการตามนโยบายของรัฐ ครั้งที่ 2 โดยมีคณะทํางานและตัวแทนจากภาคประชาชนเข้าร่วมประชุม โดยที่ประชุมได้รับทราบรายงานข้อมูลสถิติคดีเกี่ยวกับทรัพยากรธรรมชาติและสิ่งแวดล้อม และรายงานผลการประชุมกลุ่มย่อย จากหน่วยงานที่เกี่ยวข้องกับการศึกษาร่างกฎหมายว่าด้วยการนิรโทษกรรมแก่ราษฎรฯ ที่มีมติเห็นว่าควรกําหนดฐานความผิด กําหนดกรอบระยะเวลาในการนิรโทษกรรม และระบุตัวบุคคลที่จะได้รับการนิรโทษกรรม พร้อมทั้งแต่งตั้งคณะทํางานกลั่นกรอง โดยมีนายวัลลภ นาคบัว รองปลัดกระทรวงยุติธรรม เป็นประธาน เพื่อความละเอียดรอบคอบ และรายงานความคืบหน้าต่อคณะทํางานให้รับทราบอย่างต่อเนื่อง
"เราต้องกําหนดฐานความผิดและห้วงเวลาของคดีให้ชัดเจน เพื่อตรวจสอบคดีที่มีมากถึง 48,000 คดี และต้องนิยามคําว่า นโยบายของรัฐ ให้ชัดเจนด้วย สภายังมีเวลาอีกประมาณ 10 เดือน เราควรเร่งทําให้เสร็จ หากทําไม่ทันประชาชนจะเสียโอกาส ซึ่งการทํากฎหมายในครั้งนี้ เราหวังที่จะช่วยเหลือชาวบ้านที่ได้รับผลกระทบให้มากที่สุด ส่วนพวกนายทุนและผู้ประกอบการที่ตัดไม้ทําลายป่า เราจะไม่ปกป้องพวกเขา ตรงนี้เราต้องแยกให้ชัดเจน ผมรู้ว่าการทํากฎหมายนี้ไม่ใช่เรื่องง่าย แต่เราจะต้องช่วยกันเดินไปให้ถึงฝั่งให้ได้"นายสมศักดิ์ กล่าว
รัฐบาลไทย-ข่าวทำเนียบรัฐบาล-สธ. ฉีดไฟเซอร์ นร. หญิง 2 เข็ม - นร. ชาย 1 เข็ม ตามคำแนะนำราชวิทยาลัยกุมารแพทย์ฯ ย้ำ วัคซีนมีประโยชน์มากกว่าผลข้างเคียง
วันศุกร์ที่ 8 ตุลาคม 2564
สธ. ฉีดไฟเซอร์ นร. หญิง 2 เข็ม - นร. ชาย 1 เข็ม ตามคําแนะนําราชวิทยาลัยกุมารแพทย์ฯ ย้ํา วัคซีนมีประโยชน์มากกว่าผลข้างเคียง
....
กระทรวงสาธารณสุข เดินหน้าฉีดวัคซีนไฟเซอร์ให้กับนักเรียน แบ่งเป็น นักเรียนหญิง 2 เข็ม และนักเรียนชาย 1 เข็ม ตามคําแนะนําของราชวิทยาลัยกุมารแพทย์แห่งประเทศไทย เพื่อติดตามข้อมูลและประเมินผลข้างเคียง
.
สําหรับอาการกล้ามเนื้อหัวใจอักเสบและเยื่อหุ้มหัวใจอักเสบนั้น พบว่ามีความสัมพันธ์กับการฉีดวัคซีน mRNA ซึ่งส่วนใหญ่เกิดในเด็กชายอายุ 12 - 17 ปี ในการฉีดเข็มที่ 2 มีประมาณ 6 คนใน 1 แสนคน ซึ่งอาการดังกล่าว ไม่รุนแรงและหายเองได้
.
ปัจจุบัน ประเทศไทยได้ฉีดวัคซีนไปแล้ว 1.3 แสนคน พบอาการกล้ามเนื้อหัวใจอักเสบ 4 คน ยังถือว่าอยู่ในเกณฑ์ และผู้เชี่ยวชาญเชื่อว่าการฉีดวัคซีนมีประโยชน์มากกว่าผลข้างเคียง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-หมอพร้อม เพิ่ม 2 ฟังก์ชัน “ประเมินภาวะลองโควิด – ตรวจสุขภาพใจ” ช่วยรู้อาการผิดปกติ พร้อมคำแนะนำการปฏิบัติตัว
วันพฤหัสบดีที่ 30 มิถุนายน 2565
หมอพร้อม เพิ่ม 2 ฟังก์ชัน “ประเมินภาวะลองโควิด – ตรวจสุขภาพใจ” ช่วยรู้อาการผิดปกติ พร้อมคําแนะนําการปฏิบัติตัว
.....
ช่วงการแพร่ระบาดของโรคโควิด-19 ที่ผ่านมา มีผู้ติดเชื้อเป็นจํานวนมาก ผู้ป่วยหลายคนที่รักษาหายแล้วยังเผชิญกับอาการป่วยจากโควิด-19 ที่หลงเหลืออยู่หรือภาวะ “ลองโควิด” ขณะที่บางส่วนได้รับผลกระทบทางด้านจิตใจ กระทรวงสาธารณสุข จึงพัฒนาการให้บริการด้านสุขภาพดิจิทัลแก่ประชาชนบน หมอพร้อม เพิ่มเติมอีก 2 ฟังก์ชัน
.
- ฟังก์ชัน “ประเมินภาวะลองโควิด” พร้อมชุดข้อมูลความรู้และอาการผิดปกติที่สงสัยว่าเป็นภาวะลองโควิด วิธีเตรียมรับมือ รวมถึงแนวทางการดูแลตนเอง
- ฟังก์ชัน “ตรวจสุขภาพใจ” เพื่อประเมินและคัดกรองความเสี่ยงต่อปัญหาสุขภาพจิตที่อาจเกิดขึ้นจากผลกระทบของสถานการณ์โควิด
.
ซึ่งสามารถเรียกใช้งานได้บนแพลตฟอร์มหมอพร้อม ทั้ง LINE OA, แอปพลิเคชัน และเฟซบุ๊ก ผ่านหมอพร้อม Chatbot โดยระบบจะประเมินระดับความรุนแรงของอาการที่เกิดขึ้น พร้อมให้คําแนะนําในการดูแลตนเอง ตลอด 24 ชั่วโมง
Cr. กระทรวงสาธารณสุข
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อย. เชิญชวน "ไฟเซอร์" ยื่นขึ้นทะเบียนวัคซีนโควิดเต็มรูปแบบในไทย
วันพุธที่ 25 สิงหาคม 2564
อย. เชิญชวน "ไฟเซอร์" ยื่นขึ้นทะเบียนวัคซีนโควิดเต็มรูปแบบในไทย
....
สํานักงานคณะกรรมการอาหารและยา (อย.) เปิดเผย กรณีองค์การอาหารและยาของสหรัฐอเมริกา หรือ FDA อนุมัติให้วัคซีนของไฟเซอร์ ได้รับการขึ้นทะเบียนอย่างเต็มรูปแบบ ที่จําหน่ายได้ทั่วไป ไม่เป็นวัคซีนที่ใช้ในภาวะฉุกเฉินอีกต่อไปนั้น ในส่วนของไทย อย.ยินดีและเชิญชวนให้บริษัท ไฟเซอร์ (ประเทศไทย) จํากัด นําข้อมูลที่เพิ่มขึ้นมายื่นขึ้นทะเบียนกับ อย. โดยเร็ว
.
สําหรับการขึ้นทะเบียนในปัจจุบัน อย. อนุมัติใช้วัคซีนไฟเซอร์ในสถานการณ์ฉุกเฉิน เมื่อวันที่ 24 มิ.ย. 64 จึงจําเป็นต้องยื่นข้อมูลเพิ่มเติมในประเด็นด้านคุณภาพ ความปลอดภัย เกี่ยวกับอาการไม่พึงประสงค์และประสิทธิผล โดยใช้เวลาในการพิจารณาไม่เกิน 30 วัน
.
หลังจาก อย.อนุมัติให้ขึ้นทะเบียนในไทยแล้ว บริษัท ไฟเซอร์ (ประเทศไทย) จํากัด จะเป็นตัวแทนจําหน่ายได้เหมือนวัคซีนทั่วไป เช่น วัคซีนไข้หวัดใหญ่ ซึ่งเอกชนสามารถซื้อได้ตามปกติ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.อนุชา ลงพื้นที่ภาคอีสาน ย้ำความสำเร็จกองทุนหมู่บ้านกระจายทุกพื้นที่ ชงโครงการเลี้ยงโค
วันเสาร์ที่ 6 สิงหาคม 2565
รมต.อนุชา ลงพื้นที่ภาคอีสาน ย้ําความสําเร็จกองทุนหมู่บ้านกระจายทุกพื้นที่ ชงโครงการเลี้ยงโค
รมต.อนุชา ลงพื้นที่ภาคอีสาน ย้ําความสําเร็จกองทุนหมู่บ้านกระจายทุกพื้นที่ ชงโครงการเลี้ยงโค หนทางรอดเกษตรกรหมดหนี้ สร้างรายได้อย่างยั่งยืน
วันนี้ (6 สิงหาคม 2565) ณ ห้องประชุมเทพสถิต โรงแรมชัยภูมิปาร์ค อําเภอเมือง จังหวัดชัยภูมิ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิด “โครงการจัดกิจกรรมส่งเสริมและสร้างโอกาสในการพัฒนาหมู่บ้านและชุมชน” กลุ่มจังหวัดภาคอีสาน ประกอบด้วย ชัยภูมิ นครราชสีมา อุดรธานี เลย สกลนคร หนองคาย หนองบัวลําภู บึงกาฬ ขอนแก่น และมหาสารคาม ซึ่งจัดโดยสํานักงานกองทุนหมู่บ้านและชุมชนเมืองแห่งชาติ โดยมี นายไกรสร กองฉลาด ผู้ว่าราชการจังหวัดสุโขทัย นายเชิงชาย ชาลีรินทร์ สมาชิกสภาผู้แทนราษฎร เขต 2 จังหวัดชัยภูมิ นายสัมฤทธิ์ แทนทรัพย์ สมาชิกสภาผู้แทนราษฎร เขต 3 จังหวัดชัยภูมิ นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายกฤษณ์พีรัช คมสุรศิษฐ์ รองผู้อํานวยการสํานักงานกองทุนหมู่บ้านและชุมชนเมืองแห่งชาติ คณะผู้บริหารในพื้นที่ สมาชิกกองทุนหมู่บ้านฯ เข้าร่วม
รัฐมนตรีประจําสํานักนายกรัฐมนตรี กล่าวว่า โครงการจัดกิจกรรมส่งเสริมและสร้างโอกาสในการพัฒนาหมู่บ้านและชุมชน มีเป้าหมายเพื่อส่งเสริมเศรษฐกิจฐานรากให้กับประชาชน ผ่านการขับเคลื่อนของ “กองทุนหมู่บ้านและชุมชนเมือง” โดยเฉพาะการสนับสนุนแหล่งทุน ซึ่งเป็นส่วนสําคัญในการพัฒนาคุณภาพชีวิตหลายๆ ด้าน กองทุนหมู่บ้านจึงเป็นส่วนที่สนับสนุนแหล่งทุนให้สมาชิกนําไปต่อยอดในการประกอบอาชีพ สร้างรายได้ต่อครอบครัวและชุมชน นําไปสู่การยกระดับคุณภาพชีวิต ด้วยการดําเนินโครงการที่เป็นประโยชน์ สามารถพึ่งพาตัวเองได้ภายใต้หลักเศรษฐกิจพอเพียง และนโยบาย BCG เพื่อการพัฒนาประเทศอย่างยั่งยืน
"ส่วนสําคัญที่ช่วยพลิกฟื้นเศรษฐกิจของประเทศ คือ เศรษฐกิจฐานราก ที่มีกลุ่มเกษตรกรเป็นผู้ขับเคลื่อนหลัก รายได้ส่วนมากมาจากเงินจากน้ํา เงินจากดิน เราต้องทําให้ภาคเกษตรมีรายได้เพิ่ม หมดหนี้สิน หลุดพ้นจากความยากจนให้ได้ ปัจจุบันผมได้หารือร่วมกับ นายสมศักดิ์ เทพสุทิน รัฐมนตรีว่าการกระทรวงยุติธรรม จัดทํา “โครงการส่งเสริมอาชีพการเลี้ยงโค เพื่อพัฒนาคุณภาพชีวิต" โดยการสนับสนุนเงินทุนตั้งต้นจากทางกองทุนฯ ซึ่งการเลี้ยงโคนั้นใช้เงินไม่มาก ให้วัวกินหญ้า สามารถหาได้ทั่วไป เมื่อนําโคไปขายจะเป็นรายได้ให้ครัวเรือนอีกทางหนึ่ง ที่ผ่านมาเราได้เริ่มนําร่องโครงการนี้ที่ จ.สุโขทัย เป็นระยะที่ 1 จํานวน 1,000 ครัวเรือน จากนั้นจะขยายไปยังทุกจังหวัดทั่วประเทศ ภายใต้การสนับสนุนเงินทุนของกองทุนฯ เป้าหมายคือ ประชาชนมีรายได้อย่างยั่งยืน หมดหนี้สินได้ในที่สุด" รัฐมนตรีประจําสํานักนายกรัฐมนตรี กล่าว
โอกาสนี้ รัฐมนตรีประจําสํานักนายกรัฐมนตรี ยังได้มอบรางวัลกองทุนหมู่บ้านและชุมชนเมืองตัวอย่าง จํานวน 10 รางวัล, รางวัลโครงการตามแนวทางประชารัฐตัวอย่าง จํานวน 10 รางวัล และรางวัลเครือข่ายกองทุนหมู่บ้านและชุมชนเมืองตัวอย่าง จํานวน 10 รางวัล พร้อมเยี่ยมชมผลิตภัณฑ์ที่อยู่ภายใต้การดําเนินงานของโครงการฯ
รัฐบาลไทย-ข่าวทำเนียบรัฐบาล-เตือนประชาชนเฝ้าระวังโรคไข้เลือดออก หลังหลายพื้นที่พบจำนวนผู้ป่วยมากขึ้น แนะกำจัดแหล่งเพาะพันธุ์ยุงลายทั้งในบ้านและชุมชน
วันอาทิตย์ที่ 17 กรกฎาคม 2565
เตือนประชาชนเฝ้าระวังโรคไข้เลือดออก หลังหลายพื้นที่พบจํานวนผู้ป่วยมากขึ้น แนะกําจัดแหล่งเพาะพันธุ์ยุงลายทั้งในบ้านและชุมชน
เตือนประชาชนเฝ้าระวังโรคไข้เลือดออก หลังหลายพื้นที่พบจํานวนผู้ป่วยมากขึ้น แนะกําจัดแหล่งเพาะพันธุ์ยุงลายทั้งในบ้านและชุมชน สังเกตอาการใกล้ชิดกรณีมีไข้สูงปวดศีรษะกล้ามเนื้อและมีจุดเลือดออกตามลําตัวต้องรีบพบแพทย์
วันที่17ก.ค. 2565น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าเนื่องจากขณะนี้อยู่ในช่วงฤดูฝนซึ่งสภาพแวดล้อมเอื้อต่อการแพร่พันธุ์ของยุงลายทําให้หลายพื้นที่ทั่วประเทศพบผู้ป่วยโรคไข้เลือดออกซึ่งมียุงลายเป็นพาหะจํานวนมากขึ้นจึงขอเตือนให้ประชาชนเฝ้าระวังและร่วมกันกําจัดแหล่งเพาะพันธุ์ยุงลายในบริเวณบ้านโรงเรียนและชุมชน
ทั้งนี้ข้อมูลของกรมควบคุมโรคระบุว่าตั้งแต่วันที่1ม.ค.-20มิ.ย. 2565มีรายงานผู้ป่วยโรคไข้เลือดออกทั่วประเทศ5,196คนเสียชีวิต6รายกลุ่มอายุที่พบผู้ป่วยมากที่สุดคือ15-24ปีรองลงมา10-14ปีและ25-34ปีตามลําดับโดยผู้ป่วยกระจายทั่วทุกภูมิภาคของประเทศ
น.ส.ไตรศุลีกล่าวว่าการร่วมกันกําจัดแหล่งเพาะพันธุ์ยุงลายนอกจากป้องกันไข้เลือดออกแล้วยังสามารถป้องกันโรคไข้ปวดข้อยุงลายและโรคติดเชื้อไวรัสซิกาได้ด้วยโดยประชาชนสามารถร่วมกันดูแลป้องกันได้ตั้งแต่ระดับครัวเรือนไปจนถึงระดับชุมชนไม่ว่าจะเป็นการทําความสะอาดเก็บกวาดเก็บบ้านโรงเรียนแหล่งชุมชนให้สะอาดไม่ให้ยุงลายเข้ามาเกาะพักเก็บภาชนะกักเก็บน้ําให้มิดชิดเพื่อป้องกันยุงลายลงไปวางไข่เก็บขยะให้เรียบร้อยไม่ให้เป็นแหล่งเพาะพันธุ์ยุงลายรวมถึงการจัดกิจกรรมเสริมในการจัดการสิ่งแวดล้อมกําจัดแหล่งเพาะพันธุ์ยุงในชุมชน
นอกจากนี้หากมีบุตรหลานหรือคนในครอบครัวมีอาการไข้สูงให้เฝ้าระวังอย่างใกล้ชิดโดยเฉพาะกรณีมีอาการทานยาแล้วไข้ไม่ลดหรือลดแล้วไข้กลับมาสูงอีกร่วมกับอาการปวดศีรษะปวดกล้ามเนื้อปวดกระบอกตาหรือมีจุดเลือดออกที่ลําตัวและแขนขาไม่ควรซื้อยามารับประทานเองโดยเฉพาะยาลดไข้ในกลุ่มแอสไพรินและไอบูโพรเฟนแต่ควรรีบพบแพทย์
นอกจากนี้หากมีอาการไอมีน้ํามูกเจ็บคอหายใจเหนื่อยหอบเบื่ออาหารปวดท้องร่วมด้วยซึ่งอาจเป็นการเจ็บป่วยร่วมกันระหว่างไข้เลือดออกกับโรคโควิด19จะทําให้มีอาการทรุดหนักและรวดเร็วได้เมื่อมีอาการดังกล่าวควรรีบไปพบแพทย์เพื่อตรวจวินิจฉัยและรักษาโรคที่เหมาะสมลดความรุนแรงและการเสียชีวิต
ทั้งนี้หากประชาชนมีข้อสงสัยเกี่ยวกับอาการของไข้เลือดออกหรือโรคต่างๆสามารถโทรศัพท์สอบถามข้อมูลได้ที่สายด่วนกรมควบคุมโรค1422
————
รัฐบาลไทย-ข่าวทำเนียบรัฐบาล-กระทรวงอุตสาหกรรม โดยกรมส่งเสริมอุตสาหกรรม ขอเรียนเชิญผู้ประกอบการ SME สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่น"
วันอังคารที่ 21 ธันวาคม 2564
กระทรวงอุตสาหกรรม โดยกรมส่งเสริมอุตสาหกรรม ขอเรียนเชิญผู้ประกอบการ SME สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่น"
ขอเรียนเชิญผู้ประกอบการ SME สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่น" ประเภทการบริหารจัดการ ประจําปี พ.ศ.2565
กระทรวงอุตสาหกรรม โดยกรมส่งเสริมอุตสาหกรรม ขอเรียนเชิญผู้ประกอบการ SME สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่น" ประเภทการบริหารจัดการ ประจําปี พ.ศ.2565 The Prime Minister's Small and Medium Industry Award 2022 (Outstanding Management SME Award)
รับสมัครตั้งแต่วันนี้ - 28 กุมภาพันธ์ 2565
(สามารถขยายระยะเวลาได้ตามความเหมาะสม)
ดาวน์โหลดรายละเอียดและใบสมัครได้ที่ https://me-qr.com/5676494
ติดต่อสอบถามเพิ่มเติมได้ที่
คุณอังสนา โสมาภา
คุณเปมิกา ปาลวัฒน์
คุณภรณี โชติจันทรกุล
0 2430 6869 ต่อ 1271,1216
ส่งใบสมัครได้ที่
E-mail : mgtsmeaward@gmail.com
กองพัฒนาขีดความสามารถธุรกิจอุตสาหกรรม กรมส่งเสริมอุตสาหกรรม ชั้น 5 ถนนพระรามที่ 6 แขวงทุ่งพญาไท เขตราชเทวี กรุงเทพ 10400
รัฐบาลไทย-ข่าวทำเนียบรัฐบาล-ถ้อยแถลงนายกรัฐมนตรี ในการประชุมประชุมเชิงยุทธศาสตร์ระหว่างประเทศว่าด้วยโรคไม่ติดต่อและเป้าหมายการพัฒนาที่ยั่งยืน
วันอังคารที่ 12 เมษายน 2565
ถ้อยแถลงนายกรัฐมนตรี  ในการประชุมประชุมเชิงยุทธศาสตร์ระหว่างประเทศว่าด้วยโรคไม่ติดต่อและเป้าหมายการพัฒนาที่ยั่งยืน
ถ้อยแถลงนายกรัฐมนตรี
ในการประชุมประชุมเชิงยุทธศาสตร์ระหว่างประเทศว่าด้วยโรคไม่ติดต่อและเป้าหมายการพัฒนาที่ยั่งยืน (International Strategic Dialogue Meeting on Non-Communicable Diseases (NCDs) and Sustainable Development Goals (SDGs))
ถ้อยแถลงนายกรัฐมนตรี
ในการประชุมประชุมเชิงยุทธศาสตร์ระหว่างประเทศว่าด้วยโรคไม่ติดต่อและเป้าหมายการพัฒนาที่ยั่งยืน (International Strategic Dialogue Meeting on Non-Communicable Diseases (NCDs) and Sustainable Development Goals (SDGs))
วันที่ 12 เมษายน 2565
ในรูปแบบการประชุม hybrid
*************************
ท่านประธานาธิบดีนานา อัดโด ดังกวา อาคูโฟ-อัดโด แห่งสาธารณรัฐกานา
ท่านนายกรัฐมนตรีโยนัส การ์ สเตอเรอ แห่งราชอาณาจักรนอร์เวย์
ดร. ทีโดรส อัดฮานอม กีบรีเยซุส ผู้อํานวยการใหญ่องค์การอนามัยโลก
ท่านผู้มีเกียรติทุกท่าน
ผมรู้สึกยินดีและเป็นเกียรติที่ได้รับเชิญเข้าร่วมกล่าวถ้อยแถลงในการประชุมวันนี้ และขอชื่นชมรัฐบาลกานา รัฐบาลนอร์เวย์ และองค์การอนามัยโลก ที่ริเริ่มจัดเวทีนี้เพื่อเสริมสร้างความร่วมมือระหว่างประเทศ
ในการป้องกันและควบคุมปัญหาโรคไม่ติดต่อ ซึ่งเป็นภัยคุกคามอันดับหนึ่งต่อสุขภาพของประชาชนทั่วโลก
ที่ผ่านมา ไทยได้ดําเนินการอย่างแข็งขันเพื่อบรรลุเป้าหมายการพัฒนาที่ยั่งยืน รวมถึงเป้าหมาย SDG 3.4 เรื่องการลดอัตราการตายก่อนวัยอันควรจากโรคไม่ติดต่อลงหนึ่งในสาม และเป้าหมาย SDG 3.8 เรื่องการบรรลุหลักประกันสุขภาพถ้วนหน้า ภายในปี 2573 ทั้งนี้ ไทยประสบความสําเร็จในการขยายการเข้าถึงบริการสุขภาพภายใต้ระบบหลักประกันสุขภาพถ้วนหน้าให้ครอบคลุมประชากรได้มากกว่าร้อยละ 99.6 ตั้งแต่ปี 2564 ซึ่งมากที่สุดในภูมิภาคเอเชียตะวันออกเฉียงใต้ อย่างไรก็ดี การจัดการกับโรคไม่ติดต่อยังคงเป็นความท้าทายสําคัญ รัฐบาลจึงกําหนดให้การแก้ไขปัญหาโรคไม่ติดต่อเป็นวาระแห่งชาติ โดยระดมความร่วมมือจากทุกภาคส่วนเพื่อกําหนดยุทธศาสตร์และแผนงานในระดับชาติ กําหนดให้มีการรายงานผลต่อคณะรัฐมนตรี เพื่อเป็นกลไกในการติดตาม รวมทั้งส่งเสริมการลงทุนด้านการส่งเสริมสุขภาพ
ซึ่งเป็นส่วนหนึ่งของการป้องกันโรคไม่ติดต่อด้วย
การแพร่ระบาดของโควิด-19 ส่งผลให้การบริการที่เกี่ยวข้องกับโรคไม่ติดต่อมีข้อจํากัดและประสบ
ความท้าทาย อีกทั้งยังมีความเสี่ยงสูงสําหรับผู้ป่วยกลุ่มนี้ ดังนั้น ผมเห็นว่าเพื่อให้เราสามารถเตรียมการและรับมือกับภาวะฉุกเฉินทางสาธารณสุขได้อย่างมีประสิทธิภาพยิ่งขึ้นในอนาคต เราจําเป็นที่จะต้องบรรจุเรื่อง
การป้องกันและรักษาโรคไม่ติดต่อในแผนการเตรียมความพร้อมด้านภัยฉุกเฉินทางสาธารณสุขทั้งในระดับชาติ ภูมิภาค และระหว่างประเทศ นอกจากนี้ การมีระบบหลักประกันสุขภาพถ้วนหน้าที่ครอบคลุมและเข้มแข็ง
จะช่วยสนับสนุนการจัดการและการเข้าถึงบริการสาธารณสุข รวมถึงโรคไม่ติดต่อได้ดียิ่งขึ้น ซึ่งไทยพร้อมแบ่งปันประสบการณ์ และส่งเสริมความร่วมมือกับประเทศต่าง ๆ ด้านนี้ต่อไป
สุดท้ายนี้ ไทยขอยืนยันคํามั่นที่จะปฏิบัติตามปฏิญญาทางการเมืองของการประชุมระดับสูงของสมัชชาสหประชาชาติ ครั้งที่ ๓ ว่าด้วยการป้องกันและการควบคุมโรคไม่ติดต่อ เพื่อขับเคลื่อนการบรรลุเป้าหมาย SDG 3.4 และเป้าหมายอื่น ๆ ที่เกี่ยวข้องด้านสุขภาพเพื่อความเป็นอยู่ที่ดีของประชาชน
ขอบคุณและสวัสดีครับ
*************************
รัฐบาลไทย-ข่าวทำเนียบรัฐบาล-ครม. รับร่าง พ.ร.บ. การดำเนินกิจกรรมขององค์กร ไม่แสวงหากำไร พ.ศ. ... พร้อมมอบ พม. เตรียมรับฟังความคิดเห็นประชาชน
วันพุธที่ 5 มกราคม 2565
ครม. รับร่าง พ.ร.บ. การดําเนินกิจกรรมขององค์กร ไม่แสวงหากําไร พ.ศ. ... พร้อมมอบ พม. เตรียมรับฟังความคิดเห็นประชาชน
ครม. รับร่าง พ.ร.บ. การดําเนินกิจกรรมขององค์กร ไม่แสวงหากําไร พ.ศ. ... พร้อมมอบ พม. เตรียมรับฟังความคิดเห็นประชาชน
วันนี้ (5 ม.ค. 65) เวลา 14.00น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า เมื่อวันที่ 4 มกราคม 2565 คณะรัฐมนตรี (ครม.) มีมติเห็นชอบแนวทางการยกร่าง พระราชบัญญัติ (พ.ร.บ.) การดําเนินกิจกรรมขององค์กร ไม่แสวงหากําไร พ.ศ. .... ของคณะกรรมการกฤษฎีกา และมอบหมายให้กระทรวงการพัฒนาสังคมและความมั่นคงของมนุษย์ (พม.) รับร่าง พ.ร.บ. ดังกล่าว ไปดําเนินการรับฟังความคิดเห็นและวิเคราะห์ผลกระทบของร่างกฎหมายตามมาตรา 77 ของรัฐธรรมนูญ และ พ.ร.บ. หลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ก่อนเสนอ ครม. ต่อไป ทั้งนี้ กระทรวง พม. ขอยืนยันว่า เราทํางานคนเดียวไม่ได้ แต่ต้องอาศัยภาคประชาชน ภาคประชาสังคม ซึ่งเป็นพันธมิตรที่เราต้องร่วมมือในการขับเคลื่อนงานด้วยกันมาโดยตลอด สําหรับความจําเป็นที่ต้องมีร่าง พ.ร.บ. ฉบับนี้ เนื่องจากประเทศไทยได้เข้าร่วมเป็นสมาชิกตามพันธกรณีระหว่างประเทศด้านการป้องกันและปราบปรามการฟอกเงิน และการต่อต้านการสนับสนุนทางการเงินแก่การก่อการร้าย ทําให้ต้องออกร่าง พ.ร.บ. ฉบับนี้ เพื่อให้เป็นไปตามพันธกรณีที่ได้รับรองไว้ ซึ่งหลายประเทศมีกฎหมายลักษณะนี้เช่นเดียวกัน อีกทั้งองค์กรภาคประชาสังคมที่มีผลงานเชิงประจักษ์จะได้รับการสนับสนุนงบประมาณและการลดหย่อนภาษีสําหรับผู้บริจาคให้กับองค์กรนั้นๆ เพื่อเป็นการรับประกันความโปร่งใสในการบริหารงานขององค์กร เป็นการสร้างความมั่นใจให้กับผู้บริจาคว่าองค์กรจะนําเงินและสิ่งของที่บริจาคนั้น ไปใช้เพื่อประโยชน์กับกลุ่มเป้าหมายจริงๆ โดยเบื้องต้นคณะรัฐมนตรีได้รับร่าง พ.ร.บ. ดังกล่าว และมอบหมายให้กระทรวง พม. ไปดําเนินการรับฟังความคิดเห็นและวิเคราะห์ผลกระทบก่อนเสนอ ครม. ต่อไป และร่าง พ.ร.บ. ฉบับนี้ยังสามารถแก้ไขได้ในชั้นกรรมาธิการทั้งสภาผู้แทนราษฎรและวุฒิสภา ซึ่งกระทรวง พม. พร้อมรับฟังความคิดเห็นของพี่น้องประชาชนเพื่อเสนอต่อ ครม. พิจารณาต่อไป
รัฐบาลไทย-ข่าวทำเนียบรัฐบาล-"สาธิต" เตรียมชง ครม.ให้ค่าตอบแทน อสม. 1,500 บาทตลอดชีพ
วันอาทิตย์ที่ 14 พฤศจิกายน 2564
"สาธิต" เตรียมชง ครม.ให้ค่าตอบแทน อสม. 1,500 บาทตลอดชีพ
รัฐมนตรีช่วยว่าการกระทรวงสาธารณสุข ตรวจเยี่ยมให้กําลังใจ อสม.เกาะลันตา เผยรับวัคซีนโควิดและสมัครเข้าร่วมฌาปนกิจสงเคราะห์ครบ 100% เตรียมเสนอ ครม.ให้ได้รับค่าตอบแทน 1,500 บาทตลอดชีพ และกู้เงินจากสิทธิฌาปนกิจสงเคราะห์ได้กรณีมีความจําเป็น
"สาธิต" เตรียมชง ครม.ให้ค่าตอบแทน อสม. 1,500 บาทตลอดชีพ
รัฐมนตรีช่วยว่าการกระทรวงสาธารณสุข ตรวจเยี่ยมให้กําลังใจ อสม.เกาะลันตา เผยรับวัคซีนโควิดและสมัครเข้าร่วมฌาปนกิจสงเคราะห์ครบ 100% เตรียมเสนอ ครม.ให้ได้รับค่าตอบแทน 1,500 บาทตลอดชีพ และกู้เงินจากสิทธิฌาปนกิจสงเคราะห์ได้กรณีมีความจําเป็น
วันนี้ (14 พฤศจิกายน 2564) ที่สํานักงานสาธารณสุขอําเภอเกาะลันตา จังหวัดกระบี่ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังลงพื้นที่ตรวจเยี่ยมให้กําลังใจอาสาสมัครสาธารณสุขประจําหมู่บ้าน (อสม.) เกาะลันตา ว่า อสม.เกาะลันตามีประมาณ 500 กว่าคน ได้รับวัคซีนโควิด 19 ครบทุกคนแล้ว มีความปลอดภัยในการดูแลสุขภาพประชาชนในพื้นที่ สําหรับการดูแลสวัสดิการให้แก่ อสม.นั้น กระทรวงสาธารณสุข โดยกรมสนับสนุนบริการสุขภาพ (สบส.) ได้ดําเนินการเรื่องฌาปนกิจสงเคราะห์ให้แก่ครอบครัว อสม. ซึ่ง อสม.เกาะลันตาได้สมัครเข้าร่วมครบทั้งหมด และหากเจ็บป่วยสามารถเข้ารักษาห้องพิเศษได้ในอัตรา 1,500 บาท
ส่วนเรื่องของค่าตอบแทน เยียวยา ชดเชย และเสี่ยงภัย สําหรับการปฏิบัติงานของ อสม. 1,500 บาท ระยะเวลา 19 เดือน ซึ่งจะสิ้นสุดในช่วงเดือนพฤศจิกายนนี้ กระทรวงสาธารณสุขกําลังดําเนินการเสนอต่อคณะรัฐมนตรี (ครม.) เพื่อขอให้ได้ค่าตอบแทน 1,500 บาทตลอดชีพ ซึ่งตรงนี้จะช่วยเหลือ อสม.ในการนํามาชําระค่าฌาปนกิจสงเคราะห์ 200 บาทต่อเดือน นอกจากนี้ กําลังหารือในการเพิ่มสิทธิให้สามารถนําสวัสดิการฌาปนกิจสงเคราะห์ไปเป็นหลักทรัพย์ค้ําประกันกู้เงิน สําหรับ อสม.ที่มีความเดือดร้อนจริงๆ เช่น ซ่อมบ้าน เป็นต้น โดยจะพิจารณาความจําเป็นเฉพาะรายและต้องได้รับการเซ็นยินยอมจากทายาทด้วย
สําหรับอสม.รายใหม่ที่เป็น อสม.สมทบ จํานวน 3-4 หมื่นคน ที่ยังไม่สามารถสมัครเข้าร่วมฌาปนกิจสงเคราะห์ได้ จะเร่งหารือแนวทางในการผลักดันให้เข้าสู่ระบบการดูแลส่วนนี้ต่อไป ดร.สาธิตกล่าว
************************************** 14 พฤศจิกายน 2564
รัฐบาลไทย-ข่าวทำเนียบรัฐบาล-(ภาพข่าว) รมช.สธ. เปิดประชุมสรุปผลการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า
วันศุกร์ที่ 29 เมษายน 2565
(ภาพข่าว) รมช.สธ. เปิดประชุมสรุปผลการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า
วันนี้ 29 เมษายน 2565 ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการประชุมนําเสนอสรุปผลเบื้องต้น การทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า (Universal Health and Preparedness Review - UHPR) โดยมีนายแพทย์โสภณ
วันนี้ 29 เมษายน2565 ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการประชุมนําเสนอสรุปผลเบื้องต้น การทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า (Universal Health and Preparedness Review - UHPR) โดยมีนายแพทย์โสภณ เอี่ยมศิริถาวร รองอธิบดีกรมควบคุมโรค ดร.ซามีร่า อั๊สมา รองผู้อํานวยการใหญ่องค์การอนามัยโลก ดร.สเตลล่า ชุงกอง ผู้อํานวยการฝ่ายเตรียมความพร้อมและความมั่นคงด้านสุขภาพ องค์การอนามัยโลก และคณะผู้เชี่ยวชาญจากองค์การอนามัยโลก เข้าร่วมงาน ที่โรงแรมรอยัลออคิดเชอราตัน เขตบางรัก กรุงเทพมหานคร
รัฐบาลไทย-ข่าวทำเนียบรัฐบาล-รมต.อนุชา ย้ำหน่วยงานรัฐต้องให้บริการข้อมูลข่าวสารด้วยความรวดเร็ว โปร่งใส ตรวจสอบได้ สร้างความเชื่อมั่นประชาชนต่อการทำงานภาครัฐ
วันอังคารที่ 10 พฤษภาคม 2565
รมต.อนุชา ย้ําหน่วยงานรัฐต้องให้บริการข้อมูลข่าวสารด้วยความรวดเร็ว โปร่งใส ตรวจสอบได้ สร้างความเชื่อมั่นประชาชนต่อการทํางานภาครัฐ
รมต.อนุชา ย้ําหน่วยงานรัฐต้องให้บริการข้อมูลข่าวสารด้วยความรวดเร็ว โปร่งใส ตรวจสอบได้ สร้างความเชื่อมั่นประชาชนต่อการทํางานภาครัฐ
วันนี้ (10 พ.ค. 2565) เวลา 14.00 น. ณ ห้องประชุม 109 ชั้น 1 อาคารสานักงานปลัดสานักนายกรัฐมนตรี นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานกรรมการข้อมูลข่าวสารของราชการ เป็นประธานการประชุมคณะกรรมการข้อมูลข่าวสารของราชการ ครั้งที่ 1/2565 โดยมีนายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี และคณะกรรมการฯ เข้าร่วมการประชุมผ่านระบบการประชุมทางไกลผ่านจอภาพ (VDO Conference)
การประชุมครั้งนี้ คณะอนุกรรมการฯ ได้รายงานผลการดําเนินการเรื่องร้องเรียนตามพระราชบัญญัติฯ ซึ่งพบว่ามีแนวโน้มสูงขึ้น โดยในปี 2563 มีจํานวน 625 เรื่อง ปี 2564 มีจํานวน 683 เรื่อง ทั้งนี้พบว่าสาเหตุส่วนใหญ่มาจากการที่หน่วยงานของรัฐละเลยเพิกเฉยต่อคําขอข้อมูลข่าวสารของประชาชนผู้ยื่นคําขอ ซึ่งการละเลยเพิกเฉยดังกล่าวเป็นการไม่ปฏิบัติตามพระราชบัญญัติข้อมูลข่าวสารของราชการ พ.ศ.2540 ตามมติคณะรัฐมนตรี เมื่อวันที่ 29 ธันวาคม 2541 ที่ให้หน่วยงานของรัฐทุกแห่งแต่งตั้งบุคคลหรือคณะกรรมการขึ้นรับผิดชอบการปฏิบัติตามพระราชบัญญัติฯ และมติคณะรัฐมนตรีเมื่อวันที่ 28 ธันวาคม 2547 ให้ทุกหน่วยงานบริการข้อมูลข่าวสารแก่ประชาชนด้วยความรวดเร็วหรือภายในวันที่รับคําขอ หากไม่สามารถดําเนินการให้แล้วเสร็จ ภายใน 15 วัน จะต้องแจ้งให้ผู้ยื่นคําขอทราบภายใน 15 วัน และกําหนดวันที่จะแล้วเสร็จให้ทราบ
รัฐมนตรีประจําสํานักนายกรัฐมนตรี กล่าวว่า การที่หน่วยงานของรัฐเพิกเฉย ไม่ปฏิบัติตามกฎหมายดังกล่าว และไม่รายงานผลให้กับสํานักงานปลัดสํานักนายกรัฐมนตรีทราบ อาจทําให้เกิดผลกระทบในหลายมิติ อาทิ ประชาชนไม่ได้รับข้อมูลข่าวสารตามสิทธิที่ควรได้ ขาดความโปร่งใสตรวจสอบได้ของหน่วยงานของรัฐ ดังนั้น เพื่อให้การปฏิบัติตามกฎหมายอย่างมีประสิทธิภาพและไม่เกิดผลกระทบต่าง ๆ จึงจะนําเสนอคณะรัฐมนตรีเพื่อขอความเห็นชอบให้กําชับหัวหน้าหน่วยงานของรัฐปฏิบัติหน้าที่และรับผิดชอบการดําเนินการตามพระราชบัญญัติข้อมูลข่าวสารของราชการ พ.ศ. 2540 โดยเคร่งครัดและดําเนินการทางวินัยทุกกรณี
รัฐมนตรีประจําสํานักนายกรัฐมนตรี เน้นย้ําให้ทุกหน่วยงานปฏิบัติตามกฎหมายและมติคณะรัฐมนตรีดังกล่าว เพื่อคุ้มครองสิทธิของประชาชนในการรับรู้ข้อมูลข่าวสารภาครัฐ และขอให้คํานึงถึงความโปร่งใสในการทํางาน เพื่อสร้างความเชื่อมั่นประชาชนต่อการทํางานของรัฐ แสดงให้เห็นถึงความจริงใจต่อการให้ความช่วยเหลือและแก้ไขปัญหาให้ประชาชนทุกด้าน
..................
รัฐบาลไทย-ข่าวทำเนียบรัฐบาล-โฆษกรัฐบาล แจง ไลฟ์นายกฯ ลงพื้นที่ไม่ใช่ครั้งแรก เป้าหมายคือประชาชน วอนอย่าเปรียบเทียบ พร้อมชวนติดตามเพจไทยคู่ฟ้า ได้ข่าวสารที่ทันสมัย - เชื่อถือได้ - มีประโยชน์
วันพุธที่ 8 มิถุนายน 2565
โฆษกรัฐบาล แจง ไลฟ์นายกฯ ลงพื้นที่ไม่ใช่ครั้งแรก เป้าหมายคือประชาชน วอนอย่าเปรียบเทียบ พร้อมชวนติดตามเพจไทยคู่ฟ้า ได้ข่าวสารที่ทันสมัย - เชื่อถือได้ - มีประโยชน์
.....
นายธนกร วังบุญคงชนะ โฆษกประจําสํานักนายกรัฐมนตรี เผยถึงกรณีที่ผู้ใช้อินเทอร์เน็ตวิพากษ์วิจารณ์ว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ลอกเลียนแบบการถ่ายทอดสด (ไลฟ์สด) ภารกิจลงพื้นที่เปิดท่าเรือท่าช้าง - สาทร ซึ่งเป็นช่วงเดียวกับที่นายชัชชาติ สิทธิพันธ์ ผู้ว่าราชการกรุงเทพมหานคร ลงพื้นที่ติดตามปัญหาการจราจรที่กองบังคับการตํารวจจราจร (บก.จร.) ในช่วงเช้าวันนี้ว่า การถ่ายทอดสดดําเนินการผ่านเพจไทยคู่ฟ้าซึ่งเป็นเพจของส่วนราชการ คือ สํานักโฆษก สํานักเลขาธิการนายกรัฐมนตรี ซึ่งมีหน้าที่ประชาสัมพันธ์ข่าวสารรัฐบาลและภารกิจนายกรัฐมนตรีอยู่แล้ว และการถ่ายทอดสดครั้งนี้ไม่ใช่ครั้งแรก แต่ดําเนินการมาตั้งแต่ปี 2560 มีทั้งการลงพื้นที่ตรวจราชการ พบปะประชาชนในประเทศ การประชุม - การเยือนต่างประเทศ การแถลงข่าวในโอกาสต่าง ๆ จึงไม่ใช่การลอกเลียนแบบแต่อย่างใด และไม่ควรนํามาเปรียบเทียบให้เกิดความขัดแย้ง เพราะท้ายที่สุดแล้วผู้ได้รับประโยชน์คือประชาชน
.
เพจไทยคู่ฟ้า เป็นช่องทางข่าวสารรัฐบาล มติคณะรัฐมนตรี ความรู้ทั่วไป สิทธิประโยชน์ และสวัสดิการประชาชน ซึ่งนายกฯ มักจะเชิญชวนให้คณะรัฐมนตรีส่งข้อมูลไปประชาสัมพันธ์ทางเพจไทยคู่ฟ้า พร้อมเชิญชวนประชาชนให้ติดตามข่าวสารจากเพจอยู่บ่อยครั้ง เพราะเนื้อหาทันสมัย เชื่อถือได้ และมีประโยชน์
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บขส. รายงานภาพรวมการเดินทางกลับเข้ากรุงเทพฯ ของประชาชน ในวันที่ 16 กรกฎาคม 2565 เป็นไปด้วยความเรียบร้อย
วันอาทิตย์ที่ 17 กรกฎาคม 2565
บขส. รายงานภาพรวมการเดินทางกลับเข้ากรุงเทพฯ ของประชาชน ในวันที่ 16 กรกฎาคม 2565 เป็นไปด้วยความเรียบร้อย
ไม่มีผู้โดยสารตกค้าง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยภายหลังลงพื้นที่ตรวจการอํานวยความสะดวกประชาชนเดินทางกลับในช่วงวันหยุด 13 - 17 กรกฎาคม 2565 ว่า ภาพรวมการเดินทางเป็นไปด้วยความเรียบร้อย มีประชาชนเดินทางกลับเข้ากรุงเทพฯ เมื่อวานนี้ (16 กรกฎาคม 2565) ประมาณ 25,000 คน โดย บริษัท ขนส่ง จํากัด (บขส.) ได้จัดรถโดยสาร (รถบขส. รถร่วมฯและรถตู้) ให้บริการกว่า 2,300 เที่ยว โดยคาดว่าในวันนี้ (17 กรกฎาคม 2565) จะมีผู้โดยสารเดินทางมากขึ้น เนื่องจากพรุ่งนี้จะเป็นวันแรกของการทํางาน
อย่างไรก็ดี บขส. เตรียมความพร้อมจัดรถโดยสารรองรับผู้โดยสารได้กว่า 30,000 คน รวมทั้งได้กําชับไปยังหน่วยงานที่เกี่ยวข้อง ได้แก่ สถานีเดินรถให้จัดเจ้าหน้าที่และรถโดยสารให้พร้อมอํานวยความสะดวกประชาชนอย่างเต็มที่
สําหรับบรรยากาศการเดินทางบริเวณขาเข้า ณ สถานีขนส่งผู้โดยสารกรุงเทพ (จตุจักร) หรือหมอชิต 2 เช้านี้ (17 กรกฎาคม 2565) มีประชาชนทยอยเดินทางเข้ากรุงเทพฯ อย่างต่อเนื่อง บขส. ได้รับความร่วมมือ จากองค์การขนส่งมวลชนกรุงเทพ (ขสมก.) นํารถโดยสารมาวิ่งให้บริการรับ - ส่งผู้โดยสาร จากบริเวณชานชาลา ไปยังเส้นทางต่าง ๆ อาทิ สถานีกลางบางซื่อ บีทีเอสจตุจักร คลองสาน อนุสาวรีย์ฯ และพระราม 2 เป็นต้น รวมทั้ง ผู้ประกอบการรถแท็กซี่ได้นํารถมาวิ่งให้บริการรับส่งประชาชนทําให้การเดินทางออกจากสถานีขนส่งฯ หมอชิต 2 เป็นไปด้วยความเรียบร้อย
นายสัญลักข์ ปัญวัฒนลิขิต กล่าวเพิ่มเติมว่า ในช่วงวันหยุดที่ผ่านมา บขส. ได้ดําเนินการตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการจัดรถโดยสารอํานวยความสะดวกประชาชนเพื่อให้ผู้โดยสารได้รับบริการที่มีคุณภาพ สะดวก ปลอดภัย รวมทั้งได้มีการเฝ้าระวังและปฏิบัติตามมาตรการป้องกันการแพร่ระบาดของ COVID-19 อย่างเคร่งครัด
รัฐบาลไทย-ข่าวทำเนียบรัฐบาล- ก.เกษตรฯ เตรียมความพร้อมเสนอโครงการภายใต้แผนฟื้นฟูโควิด-19 รอบ 2
วันอังคารที่ 26 ตุลาคม 2564
ก.เกษตรฯ เตรียมความพร้อมเสนอโครงการภายใต้แผนฟื้นฟูโควิด-19 รอบ 2
ก.เกษตรฯ เตรียมความพร้อมเสนอโครงการภายใต้แผนฟื้นฟูโควิด-19 รอบ 2
วันที่ 26 ต.ค. 64 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือเตรียมความพร้อมโครงการภายใต้แผนฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 ด้านการเกษตร ตามแผนงาน/โครงการกลุ่มที่ 3.2 การลงทุนเพื่อเพิ่มศักยภาพและขีดความสามารถในการแข่งขันของภาคการผลิตและบริการ โดยมีนายขจร เราประเสริฐ รองอธิบดีกรมส่งเสริมการเกษตร และนายนวนิตย์ พลเคน รองอธิบดีกรมส่งเสริมการเกษตร พร้อมด้วยผู้อํานวยการกอง/สํานัก และเจ้าหน้าที่ที่เกี่ยวข้องเข้าร่วมประชุม ณ ห้องประชุมกองนโยบายเทคโนโลยีเพื่อการเกษตรและเกษตรกรรมยั่งยืน กระทรวงเกษตรและสหกรณ์ ซึ่งโครงการที่อยู่ในการบริหารกํากับของรองปลัดกระทรวงเกษตรและสหกรณ์ (นายอําพันธุ์ เวฬุตันติ) มีจํานวน 3 โครงการ ได้แก่ 1) โครงการพัฒนาธุรกิจบริการดินและปุ๋ยเพื่อชุมชน (One Stop Service) 2) โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด และ 3) โครงการส่งเสริมการพัฒนาวิสาหกิจชุมชน กลุ่ม/องค์กรเกษตรกร ในการผลิต การแปรรูป การทําผลิตภัณฑ์ และท่องเที่ยวเชิงเกษตร
ทั้งนี้ ที่ประชุมได้พิจารณาทบทวนโครงการในประเด็นของกลุ่มเป้าหมายที่ต้องไม่ซ้ําซ้อนกันและครอบคุลมมากขึ้น การกําหนดเงื่อนไขคุณสมบัติของผู้เข้าร่วมโครงการ กิจกรรมดําเนินการและงบประมาณให้เกิดความสอดคล้อง โดยที่ประชุมเห็นชอบในร่างโครงการเบื้องต้น และมอบหมายให้ผู้รับผิดชอบโครงการปรับแก้รายละเอียดตามข้อเสนอแนะของที่ประชุม เพื่อดําเนินการเสนอโครงการตามกรอบระยะเวลาต่อไป
รัฐบาลไทย-ข่าวทำเนียบรัฐบาล-ครม. ประกาศให้วันที่ 12 ส.ค. ของทุกปี เป็น “วันผ้าไทยแห่งชาติ”
วันจันทร์ที่ 30 พฤษภาคม 2565
ครม. ประกาศให้วันที่ 12 ส.ค. ของทุกปี เป็น “วันผ้าไทยแห่งชาติ”
.....
ที่ประชุม ครม. (30 พ.ค. 65) เห็นชอบประกาศให้วันที่ 12 สิงหาคม ของทุกปี เป็นวันผ้าไทยแห่งชาติ เพื่อรณรงค์เผยแพร่ประชาสัมพันธ์ให้ทุกภาคส่วนได้น้อมสํานึกในพระมหากรุณาธิคุณของของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงอนุรักษ์ ส่งเสริม สืบสานผ้าไทย เป็นที่ประจักษ์มายาวนาน จากสิ่งทอท้องถิ่นที่สูญหายไปให้กลับมาได้รับความนิยมอีกครั้ง สามารถสร้างอาชีพ สร้างรายได้ นําไปสู่การพัฒนาคุณภาพชีวิตความเป็นอยู่ที่ดีของประชาชน
.
วันผ้าไทยแห่งชาติ ใช้ชื่อภาษาอังกฤษว่า National Thai Textile Day โดยได้นิยาม “ผ้าไทย”คือ ผ้าที่สร้างสรรค์ขึ้นจากมรดกภูมิปัญญาของไทยที่ได้รับการสืบทอดต่อยอดจากรุ่นสู่รุ่น บ่งบอกถึงอัตลักษณ์ประจําถิ่นที่ผลิตขึ้นภายในประเทศโดยฝีมือคนไทย โดยใช้เทคนิค เช่น การทอ จก ยก ขิด ล้วง ปัก มัดหมี่ มัดย้อม บาติก พิมพ์ โดยใช้เส้นใยธรรมชาติที่หลากหลาย เช่น ไหม ฝ้าย ใยกัญชง ใยสับปะรด ที่มีอยู่ในแต่ละท้องถิ่นเป็นต้น
#ไทยคู่ฟ้า#ร่วมต้านโควิด19
-------------------